Nr. L 42/68 De Europæiske Fællesskabers Tidende 16. 2. 90 RÅDETS AFGØRELSE af 12. februar 1990 om Fællesskabets ydelse af garanti over for Den Europæiske Investeringsbank i tilfælde af tab i forbindelse med lån bevilget til projekter i Ungarn og Polen (90/62/EØF) RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 235, under. henvisning til forslag fra: Kommissionen ()), under henvisning til udtalelse fra Europa-Parlamentet ?),. og ud fra følgende betragtninger: Befolkningen i Ungarn og Polen, i det følgende benævnt de »to lande«, er historisk nært forbundet med befolk- ningen i Fællesskabet ; de seneste handels- og samarbejds- aftaler har styrket forbindelserne mellem de to parter ; disse to lande er i færd med at gennemføre større politiske og sociale reformer ; de -to lande har iværksat en gennemgribende økonomisk reform ; disse økonomiske reformer vil bidrage betydeligt til en kraftig udvikling af de gensidigt fordelagtige økonomiske og kommercielle forbindelser mellem de to lande og Fællesskabet ; styrkelsen af disse forbindelser vil i hele Fællesskabet fremme en harmonisk udvikling af-den økonomiske aktivitet ; ; der er et stærkt behov for kapitalinvesteringer i de to lande ; disse investeringer kræver ekstern finansiering ; Fællesskabet og tolv andre lande har erklæret sig rede til at samarbejde med henblik-på at støtte de to lande; Den Europæiske Investeringsbank, i det følgende benævnt »Banken«, vil kunne yde et væsentligt bidrag ; Rådet har opfordret Banken til at bevilge lån til kapitalin- vesteringsprojekter i de to lande med den garanti, der foreskrives. i denne afgørelse, og Banken har samtykket heri ; Banken og Kommissionen skal fastsætte betingelserne for denne garanti — TRUFFET FØLGENDE AFGØRELSE : Eneste artikel Fællesskabet stiller sig fuldt ud som garant over for Den Europæiske Investeringsbank i tilfælde af, at et lån, som Banken har ydet i Ungarn og Polen, ikke bliver tilbagebe- talt. Med henblik herpå fastsætter Banken og Kommissionen betingelserne for garantien. Udfærdiget i Bruxelles, den 12. februar 1990. På Rådets vegne A. REYNOLDS Formand ()) EFT nr. C 283 af 9. 11. 1989, s. 10. () EFT nr. C 15 af 22. 1. 1990.